**Մարինա Լինչուկ** (բելառուս․՝ Марына Лінчук, սեպտեմբերի 4, 1987(1987-09-04), Մինսկ, Բելառուսական ԽՍՀ, ԽՍՀՄ), բելառուս թոփ մոդել։

Կենսագրություն
--------------

Մարինա Լինչուկն իր կարիերան սկսել է հայրենի քաղաքում՝ Մինսկում, հետո տեղափոխվել է Մոսկվա, որտեղ ընդունվել է *IQ Models* մոդելական գործակալությունը։ Մոդելի համար նշանակալի իրադարձություն է եղել ֆոտոսեսիան հայտնի լուսանկարիչ Սթիվեն Մեյզելի մոտ, որից հետո նրա վրա ուշադրություն են դարձրել և առաջարկել համագործակցություն այնպիսի բրենդների հետ, ինչպիսիք են՝ Versace, Donna Karan, Christian Dior, Gap, Kenneth Cole, Escada, Dolce & Gabbana, Max Mara, DSquared2 և այլն։

Հետագայում բազմիցս աշխատել է պոդիումներում բազմաթիվ նորաձևության տների համար, որոնց թվում են՝ Givenchy, Gucci, Michael Kors, Christian Lacroix, Alexander McQueen, Dolce & Gabbana, Paul Smith, Versace, Christian Dior, John Galliano, Marc Jacobs, Ralph Lauren, Valentino, Chanel, Fendi, Louis Vuitton, Yves Saint Laurent, Roberto Cavalli, Tommy Hilfiger նորաձևության տները։

Հայտնվել է *Վոգ*, *Harper's Bazaar*, *Numéro*, *Glamour* և *ELLE* ամսագրերի ռուսական, իտալական, թուրքական, գերմանական, մեքսիկական, իսպանական և պորտուգալական տարբերակներում։

2008 թվականին ներկայացրել է Escada ֆիրմայի «Moon Sparkle fragrance» օծանելիքը, իսկ 2009 թվականին հրավիրվել է նկարահանվելու Dior-ի «Miss Dior Chérie» նոր բույրը ներկայացնող գովազդում։ Գովազդային հոլովակի ռեժիսորը եղել է Սոֆյա Կոպպոլան։

2009 թվականին *Vogue* ամսագիրը Մարինային ընդգրկել է 2000-ականների 30 լավագույն մոդելների ցանկում, որում ներառված էին նաև Ժիզել Բյունդհեն, Նատլայա Վոդյանովան, Աննա Սելեզնյովան, Լիլի Կոուլը և այլն։

2011 թվականին ճանաչվել է տարվա մոդել Glamour Russia-ի վարկածով։

Մասնակցել է 2008, 2009, 2010, 2011, 2013 թվականների Victoria’s Secret fashion show նորաձևության շոուներին։

Հետաքրքիր փաստեր
----------------

* Տիրապետում է՝ ռուսերեն, ճապոներեն և անգլերեն։
* Բուսակերության կողմնակից է։
* Սիրելի մարզաձևերը՝ սերֆինգ, սնոուբորդ, բռնցքամարտ, յոգա։
* Մարինան նախատեսում է նկարահանվել կինոյում։ Որպես դերասանուհի իր ուժերը փորձել նրան առաջարկել է Սոֆյա Կոպպոլան։
* Ընկերություն է անում մոդելներ Նատաշա Պոլիի, Սաշա Պիվորվարովայի, Վլադա Ռոսլյակովայի և Օլգա Շերերի հետ։

Ծանոթագրություններ
------------------

1. 1 2 3 4  «Пришла и говорю: Марина Линчук буквально ворвалась в мировой модельный бизнес» (ռուսերեն). Glamour. Արխիվացված օրիգինալից 2012 թ․ ապրիլի 9-ին. Վերցված է 2010 թ․ հունվարի 28-ին.
2. ↑  «Maryna Linchuk: FMD» (անգլերեն). FashionModelDirectory.com. Արխիվացված օրիգինալից 2012 թ․ ապրիլի 9-ին. Վերցված է 2010 թ․ հունվարի 28-ին.
3. ↑  «София Коппола сняла рекламу Miss Dior Chérie» (ռուսերեն). FashionTime.ru. Արխիվացված օրիգինալից 2012 թ․ ապրիլի 9-ին. Վերցված է 2010 թ․ հունվարի 28-ին.
4. ↑  «LES 30 MANNEQUINS DES ANNÉES 2000» (ֆրանսերեն). Vogue.fr. Արխիվացված օրիգինալից 2012 թ․ ապրիլի 9-ին. Վերցված է 2010 թ․ հունվարի 28-ին.
5. 1 2  «Просто я работаю моделью» (ռուսերեն). Vizitor.ru. Արխիվացված օրիգինալից 2012 թ․ ապրիլի 9-ին. Վերցված է 2010 թ․ հունվարի 28-ին.

Արտաքին հղումներ
----------------

* «Maryna Linchuk: FashionModelDirectory.com» (անգլերեն). Արխիվացված օրիգինալից 2012 թ․ ապրիլի 9-ին. Վերցված է 2010 թ․ հունվարի 28-ին.
* «Maryna Linchuk: Models.com» (անգլերեն). Արխիվացված օրիգինալից 2012 թ․ ապրիլի 9-ին. Վերցված է 2010 թ․ հունվարի 28-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարինա Լինչուկ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |